Soul Bossa Nova
"Soul Bossa Nova" jest instrumental koji je komponovao i prvi izveo muzičar i producent Quincy Jones. Uvršten je na album Big Band Bossa Nova iz 1962. u izdanju Mercury Recordsa. Ova instrumentalna kompozicija nastala je kao nusproizvod popularnosti brazilske bossa nove, koja je uslijedila nakon uspjeha Antônija Carlosa Jobima s kompozicijom "Desafinado" iz 1959, koja je prethodila poznatom snimku iste kompozicije Stana Getza i Joãa Gilberta iz 1962, a koja je te godine bila uspješna na top-listama popularnosti na Zapadu. Jones je rekao da mu je trebalo 20 minuta da napiše ovu kompoziciju, u kojoj istaknutu ulogu ima cuíca (odgovorna za prepoznatljivo "smijanje" u prvim taktovima). Roland Kirk bio je solist na flauti, Lalo Schifrin bio je pijanist, Chris White basist, Rudy Collins bubnjar, a Jerome Richardson alt-flautist. Bilješke u omotu albuma ne navode imena puhača. Jones u ovoj kompoziciji koristi ritmove bossa nove u svojim aranžmanima za big band.